**Шөгыль физкультура «Диңгезгә бару»**

**Максат**: Җәнлекләр булып йөрүне ныгыту,физик яктан чыныктыру,тәгәрәү һәм скамейкадан йөрергә өйрәнү, актив катнашу,һәр хәрәкәтне төгәл башкаруларына ирешү.

**Дәрес барышы**: Балалар без бүген диңгезгә барабыз,юлда төрле каршылыклар булырга мөмкин, себиләр без әзерме?

1. Атлап керү
2. Ян-якка сикереп йөрү
3. Аяк очында шыпырт йөрү
4. Дүрт аяклап йөрү
5. Чебиләр булып йөрү
6. Зур-зур итеп сикереп йөрү

Юлыбызны дәвам итәбез,каршыбызда басма,балалар басмадан курыкмый чыгабыз.Менә без тауга килеп җиттек,тәгәрәп төшәргә туры килер,барыбызда яттык,тәгәрибез.

Балалар каршыбызда урман.Урманда бик күп җәнлекләр яши,без дә җәнлекләр булып йөрик эле.

1. Куян булып сикерү
2. Төлке булып йөрү
3. Аю лап-лап
4. Еланнар булып шуышу

Шаулаган тавышка пират чыга.

**Пират**:Кемнәр минем урманда шаулап йөри?

**Тәрбияче**: Исәнләшмәдек бит әле.

**Пират**: Исәнмесез

**Балалар**:Исәнмесез

**Пират**: Сез нишләп йөрисез,урман тынычлыгын бозып?Кая барасыз?

**Балалар**: Диңгезгә барабыз.

**Пират**: Минем сынауларны үтәсәгез җибәрәм.

Тәрбияче:Нинди сынаулар инде?

1.Аркан тарту.

2.Кольцодан куш аяклап сикерү.

Пират: Ярый,сынауларны җиңеп чыктыгыз,җибәрәм инде. Хәерле юл. Балалар юлыбызны дәвам итик,тезелешеп бастык. “Паровоз ” булып киттек. Менә диңгезгә килеп җиттек. Көймәгә утырып , диңгездә йөзеп карау. Суны күзәтү,һаваны,су шаулавын тынлау, һ.б. Судан чыккач,яр кырыенда балыклар булып йөзү. Суда йөзү күңелле,әмма безгә кайтырга кирәк.

Атлап һәм йөгереп кайту.